Dit handel oor die verhouding tussen 'n ambisieuse jong Jazz tromspeler, (gespeel deur Miles Teller) en sy hardvogtige instrukteur, (gespeel deur J. K. Simmons). Paul Reiser en Melissa Benoist speel ook daarin.
Whiplash het sy premieropvoering ontvang in die "US Dramatic Category" by die 2014 Sundance Filmfees op 16 Januarie 2014 as die fees se openingsrolprent.
Sony Pictures Worldwide het die internasionale verspreidingsregte daarvan bekom. Die rolprent het op beperkte skaal begin wys in die Verenigde State van Amerika op 10 Oktober 2014, en het geleidelik uitgebrei tot oor die 500 teaters, totdat die finale opvoering plaasgevind het op 26 Maart 2015. Die rolprent het VS$49 miljoen verdien op 'n skamele produksiebegroting van slegs VS$3,3 miljoen.